**PÁLYÁZATI FELHÍVÁS**

A Budapest Józsefvárosi Önkormányzat, mint kiíró megbízásából a Józsefvárosi Gazdálkodási Központ Zrt.) mint bonyolító *- a Budapest Józsefvárosi Önkormányzat Városgazdálkodási és Pénzügyi Bizottság 1306/2015. (XII. 14) számú határozata 1) bekezdése alapján –* „DH/2016. típusú” **nyílt pályázatot ír ki** azon Józsefvárosban élő polgárok részére, akik devizaalapú jelzáloghitelüket nem képesek törleszteni, vagy visszafizetni, és ezért az állandó lakóhelyüket és tulajdonukat képező, Budapest VIII. kerületben található lakásukra vonatkozó devizaalapú kölcsönszerződést a finanszírozó pénzügyi intézmény felmondta, és az ingatlan tulajdoni lapjára a végrehajtási jogot akár a finanszírozó pénzügyi intézmény javára, akár közüzemi díj, vagy közös költség, vagy más követelést érvényesítő végrehajtást kérő javára feljegyezték, vagy a finanszírozó pénzügyi intézménnyel a lakás közös értékesítésére megállapodást kötött, vagy a tulajdonjoga a végrehajtási eljárás folytán megszűnt, és a finanszírozó pénzügyi intézmény a lakás értékesítését követően még fennálló tartozásra megállapodást kötött vele.

A pályázat kiírásának időpontja: **2016. január 4. (hétfő)** Benyújtásának határideje: **2016. február 5. (péntek) 11.30 óráig. A pályázat zárt borítékban, személyesen nyújtható be:** hétfőn: 13.30-től 18.00 óráig; szerdán: 08.00-től 12.00 óráig és 13.00-tól 16.30 óráig; pénteken: 08.00-től 11.30 óráig.  
**A pályázat bontásának ideje: 2016. február 8. (hétfő) 1100 óra.** A pályázó, illetve a pályázó által írásban meghatalmazott személy a bontásnál jelen lehet. **A pályázat benyújtásának és bontásának helye:** Józsefvárosi Gazdálkodási Központ Zrt. Lakásgazdálkodási és Hátralékkezelési Iroda Lakásgazdálkodási csoport ügyfélvárója *(Budapest VIII., Őr u. 8.)* A pályázat eredményéta Budapest Józsefvárosi Önkormányzat Városgazdálkodási és Pénzügyi Bizottsága állapítja meg, legkésőbb **2016. április 5-ig (kedd).** Az elbírálási határidőt a bonyolító egy alkalommal meghosszabbíthatja. Az új elbírálási határidőről, illetve annak függvényében az ajánlati kötöttség időtartamának meghosszabbításáról a Józsefvárosi Gazdálkodási Központ Zrt. köteles a pályázat kiírásával azonos módon, hirdetményben tájékoztatni a pályázókat.

A **pályázati anyag** *(a megpályázható lakások címe és adatai a pályázati feltételeket tartalmazó tájékoztató, jelentkezési lap és mellékletei)* a **Józsefvárosi Gazdálkodási Központ Zrt. Házipénztárában** *(Budapest VIII., Őr u. 8., Házipénztár nyitvatartási rendje: hétfőn: 13.30-től 17.00 óráig; szerdán: 08.00-től 12.00 óráig és 13.00-tól 15.30 óráig; pénteken: 08.00-től 11.30 óráig)* **vásárolható meg, és a Józsefvárosi Gazdálkodási Központ Zrt.** **Lakásgazdálkodási és Hátralékkezelési Iroda Lakásgazdálkodási csoportjánál** *(Budapest VIII., Őr u. 8., az ügyfélfogadás rendje: hétfőn: 13.30-től 18.00 óráig; szerdán: 08.00-től 12.00 óráig és 13.00-tól 16.30 óráig; pénteken: 08.00-től 11.30 óráig)* **vehető át**. **A pályázati dokumentáció ára: 1.000,-Ft + Áfa/lakás**

A pályázat részletes feltételeiről felvilágosítást a megbízásból eljáró és a pályázatot bonyolító Józsefvárosi Gazdálkodási Központ Zrt. Lakásgazdálkodási és Hátralékkezelési Iroda Lakásgazdálkodási csoportjánál szerezhető be, *Budapest VIII., Őr u. 8. szám alatti irodában, a 314-10-98-as vagy a 313-84-28-as telefonszámon, illetve a* [www.kisfalu.hu/pályázatok*,*címen](http://www.kisfalu.hu/pályázatok,címen). Ügyfélfogadási idő: hétfő 13.30-18.00, szerda 08.00-12.00 és 13.00-16.30, péntek 08.00-11.30.

**Józsefvárosi Gazdálkodási Központ Zrt.**